CELEX: 62015CN0044
Language: lt
Date: 2015-02-05 00:00:00
Title: Byla C-44/15: 2015 m. vasario 5 d. Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt Frankfurt am Main/Duval GmbH & Co. KG

20.4.2015   
            
            
               LT
            
            
               Europos Sąjungos oficialusis leidinys
            
            
               C 127/11
            
         2015 m. vasario 5 d. Bundesfinanzhof (Vokietija) pateiktas prašymas priimti prejudicinį sprendimą byloje Hauptzollamt Frankfurt am Main/Duval GmbH & Co. KG
   (Byla C-44/15)
   (2015/C 127/17)
   Proceso kalba: vokiečių
   
      Prašymą priimti prejudicinį sprendimą pateikęs teismas
   
   Bundesfinanzhof
   
      Šalys pagrindinėje byloje
   
   
      Kasatorė: Hauptzollamt Frankfurt am Main
   
      Kita kasacinio proceso šalis: Duval GmbH & Co. KG
   
      Prejudiciniai klausimai
   
   
               1.
            
            
               Ar, nesant abstraktaus termometro, kaip tai suprantama pagal KN 9025 poziciją, apibrėžimo, išimtinai darytina išvada, kad KN 9025 pozicijoje („Termometrai“) klasifikuojami tik tie prietaisai, kurie nurodyti Suderintosios sistemos paaiškinimuose dėl KN 9025 pozicijos B dalies (termometrai, pirometrai, su rašytuvais arba be rašytuvų – 08.0 iki 28.0)?
            
         
               2.
            
            
               Jei į pirmąjį klausimą būtų atsakyta neigiamai: ar Suderintosios sistemos paaiškinimuose dėl KN 9025 pozicijos pateikta prietaisų klasifikacija reiškia, kad prietaisai, kurie veikia ne taip, kaip paprastai veikia šie prietaisai (rodo temperatūrą, pavyzdžiui, mechaniškai išsiplečiant skysčiams ar metalams, vykstant fiziniams pokyčiams ar atsirandant elektriniams impulsams), negali būti klasifikuojami KN 9025 pozicijoje?
            
         
               3.
            
            
               Jei į antrąjį klausimą būtų atsakyta neigiamai: ar prietaisas, kuris rodo, kad matuojamo objekto temperatūra pasiekė iš anksto nustatytą vertę (ribinę vertę), taip pat yra termometras, kaip tai suprantama pagal KN 9025 poziciją, net jei jis neatitinka tokių kriterijų, kaip antai, gebėjimas atkurti matavimo rezultatą, nuolatinis temperatūros kaitos rodymas ir pakartotinis naudojimas?